अंडरग्राउंड होगा सीवरेज सिस्टम, सर्वे शुरू
निजी कंपनी सर्वे के बाद सरकार को सौंपेगी रिपोर्ट
भास्कर संवाददाता | बड़वानी
शहर में 96 करोड़ रुपए की लागत से बनने वाले अंडरग्राउंड सीवरेज सिस्टम को लेकर प्रक्रिया शुरू हो गई है। एक निजी कंपनी ने लेवल आंकने के लिए सर्वे शुरू किया है। सर्वे कार्य पूरा होने पर सरकार को रिपोर्ट सौंपी जाएगी। इसके बाद निर्माण कार्य शुरू होगा।
सर्वे कर रही निजी कंपनी वस्तु शिल्पी के कर्मचारी नवनीत ढोटे व चेतन ने बताया शुक्रवार से सर्वे शुरू किया है। शनिवार को योगमाया मंदिर, झामरिया गार्डन, तिरछी पुलिया, रानीपुरा, सिर्वी मोहल्ला व आसपास के क्षेत्रों का सर्वे कर लेवल की जांच की। उन्होंने बताया पूरे शहर व आसपास के क्षेत्र में लेवल सर्वे किया जाएगा। नपा सीएमओ संतराम चौहान ने बताया जर्मन सरकार के सहयोग से शहर में अंडरग्राउंड सीवेज सिस्टम बनाया जाना है। काम पूरा होने पर 3 से 4 साल का समय लगेगा। शहर के अलावा सेंधवा में भी अंडर ग्राउंड सीवरेज सिस्टम बनेगा। शहर में अंडरग्राउंड सीवरेज सिस्टम होने पर गंदे पानी की निकासी से लोगों को परेशानियों का सामना नहीं करना पड़ेगा।
ट्रीटमेंट प्लांट बनेगा पुराना फिल्टर प्लांट पर
सीवरेज सिस्टम के लिए ट्रीटमेंट प्लांट राजघाट रोड स्थित पुराना फिल्टर प्लांट पर बनाना प्रतावित है। यहां पर गंदे पानी को साफ कर पुन: उपयोग में लिया जा सकेगा। इसको लेकर कुछ दिन पहले भोपाल से नगरीय प्रशासन की टीम सर्वे के लिए आई थी।
पाटी रोड पर सड़क का सर्वे करता कर्मचारी।
kas_Deva hin_Deva kas_Deva hin_Deva hin_Deva hin_Deva hin_Deva hin_Deva